ຫວຽດນາມ ປະກາດ ຜົນການເລືອກຕັ້ງ ສະພາແຫ່ງຊາດ
ຫວຽດນາມກ່າວວ່າ 90 ກວ່າເປີເຊັນ ຂອງສະມາຊິກສະພາ ທີ່ຖືກເລືອກ ເປັນສະມາຊິກພັກຄອມມູນິສ.
ຫວຽດນາມໄດ້ເປີດເຜີຍໃຫ້ຊາບກ່ຽວກັບຜົນການເລືອກຕັ້ງ ສະພາແຫ່ງຊາດຊຶ່ງປາກົດວ່າຫຼາຍກວ່າ 90% ຂອງສະມາ ຊິກສະພາທີ່ໄດ້ຮັບເລືອກ ແມ່ນມາຈາກພັກຄອມມູນິສທີ່ປົກ ຄອງປະເທດຢູ່ໃນເວລານີ້ ເລຂາທິການຂອງຄະນະກຳມາທິການເລືອກຕັ້ງຫວຽດນາມ ທ່ານ Pham Minh Tuyen ກ່າວຕໍ່ພວກນັກຂ່າວໃນວັນ ສຸກມື້ນີ້ວ່າ ມີພຽງແຕ່ 14 ຄົນທໍ່ນັ້ນທີ່ໄດ້ຖືກຮັບເລືອກເປັນ ສະມາຊິກສະພາ ບໍ່ແມ່ນສະມາຊິກຂອງພັກຄອມມູນິສ ທ່ານ Tuyen ເອີ້ນການເລືອກຕັ້ງ ໃນຄັ້ງນີ້ວ່າ ປະສົບກັບ ຄວາມສຳເລັດແຕ່ກໍໄດ້ກ່າວຫາໃນອັນທີ່ທ່ານເອີ້ນວ່າ “ກຳ ລັງທີ່ເປັນປໍລະປັກ” ພະຍາຍາມຫາທາງກໍ່ກວນການເລືອກຕັ້ງໂດຍຮຽກຮ້ອງ ບໍ່ໃຫ້ປະຊາຊົນ ໄປປ່ອນບັດ ແລະສິ້ນສຸດການປົກຄອງຂອງພັກຄອມມູນິສ